## Uredba o postupku davanja koncesije na pomorskom dobru

### NN 23/2004 (23.2.2004.), Uredba o postupku davanja koncesije na pomorskom dobru

# VLADA REPUBLIKE HRVATSKE

665

Na temelju članka 119. točke
1.b) i 2.c) Zakona o pomorskom dobru i morskim lukama (»Narodne novine«, broj
158/03), Vlada Republike Hrvatske je na sjednici održanoj 18. veljače 2004.
godine donijela

## UREDBU

### o postupku davanja koncesije na pomorskom dobru

I. TEMELJNE ODREDBE

Članak 1.

Ovom Uredbom propisuje se
postupak davanja koncesije na pomorskom dobru u svrhu gospodarskog korištenja i
posebne upotrebe, postupak davanja koncesije u lukama otvorenim za javni
promet, kriteriji za određivanje visine koncesijske naknade, kao i kriteriji za
ocjenu ponuda.

Članak 2.

Koncesije na pomorskom dobru
daju se sukladno Zakonu o pomorskom dobru i morskim lukama (u daljnjem tekstu
Zakona), lokacijskoj dozvoli, odnosno dokumentima prostornog uređenja i ovoj
Uredbi.

Postupak davanja koncesije
moguće je započeti nakon što je određena granica pomorskog dobra, te provedena
u zemljišnim knjigama.

Kada koncesija obuhvaća
provođenje zahvata u prostoru na pomorskom dobru, postupak za izdavanje
lokacijske dozvole, odnosno postupak izrade i donošenja detaljnog plana
uređenja pokreće, odnosno inicira tijelo nadležno za provođenje postupka
koncesije, iz članka 12. stavka 2. ove Uredbe.

Iznimno, tijelo nadležno za
provođenje postupka iz članka 12. stavka 2., može odlukom ovlastiti
podnositelja inicijative za koncesiju da, u ime i za račun davatelja, ishodi
lokacijsku dozvolu.

Članak 3.

U slučaju da se za vrijeme
trajanja koncesijskog ugovora promjeni srednji tečaj Hrvatske narodne banke za
kunu, u odnosu na EUR i to za +/- 3%, mijenja se i iznos stalnog dijela
koncesijske naknade sukladno promjeni tečaja.

1. Prijenos koncesije i
potkoncesija

Članak 4.

Ovlaštenik koncesije podnosi
davatelju koncesije pisani obrazloženi prijedlog za prijenos koncesije na drugu
pravnu osobu ili fizičku osobu registriranu za obavljanje obrta, u slučaju da
iz gospodarskih, organizacijskih, financijskih ili dugih opravdanih razloga
više nije u mogućnosti izvršavati obveze iz ugovora o koncesiji, u obimu i na
način utvrđen odlukom i ugovorom o koncesiji.

U prijedlogu mora biti naveden
razlog prijedloga da se koncesija prenese upravo na tu osobu.

Uz prijedlog za prijenos prilaže
se i pisana izjava osobe na koju bi se prenijela koncesija, ovjerena kod javnog
bilježnika, kojom ona pristaje na prijenos, kao i svi dokazi iz članka 17.
stavka 3. Zakona, koji se odnose na tu osobu, radi ocjene da li ta osoba
udovoljava uvjetima potrebnim za davanje koncesije.

Članak 5.

O prijedlogu za prijenos
koncesije odlučuje, odlukom o davanju suglasnosti na prijenos koncesije,
nadležni davatelj koncesije.

Odlukom o davanju suglasnosti na
prijenos koncesije, davatelj koncesije utvrđuje i rok za sklapanje ugovora o
prijenosu koncesije, koji će sklopiti davatelj koncesije, dosadašnji ovlaš­tenik
koncesije i osoba na koju se prenosi koncesija, a koja sklapanjem ugovora
postaje ovlaštenik koncesije.

Članak 6.

Ovlaštenik koncesije podnosi
davatelju koncesije pisani obrazloženi prijedlog za davanje dijela koncesije u
potkoncesiju pravnoj osobi ili fizičkoj osobi registriranoj za obavljanje
obrta, ukoliko iz organizacijsko-tehnoloških, financijskih ili drugih
opravdanih razloga više nije u mogućnosti u cijelosti koristiti koncesiju i
izvršavati obveze i prava iz ugovora o koncesiji, odnosno ako smatra da bi
obavljanje djelatnosti za koju je dobio koncesiju bilo učinkovitije davanjem
dijela u potkoncesiju.

Na sadržaj prijedloga za davanje
dijela koncesije u potkoncesiju smisleno se primjenjuju odredbe ove Uredbe koje
se odnose na prijedlog za prijenos koncesije.

Davatelj koncesije dužan je u
roku od 30 dana od dana zaprimanja prijedloga dati ili odbiti suglasnost na
prijedlog za davanje dijela koncesije u potkoncesiju.

Temeljem suglasnosti iz stavka
3. ovog članka sklapa se ugovor o potkoncesiji između ovlaštenika koncesije i
potkoncesionara.

2. Postupak praćenja i
izvršavanja koncesije

Članak 7.

Davatelj koncesije je dužan
ustrojiti povjerenstvo od tri člana u svrhu praćenja izvršavanja odluka i
ugovora o koncesijama.

Povjerenstvo
čine po jedan predstavnik Ministarstva mora, turizma, prometa i razvitka,
Ministarstva financija i Ministarstva gospodarstva, rada i poduzetništva.

Članak
8.

Povjerenstvo
je obvezno o izvršavanju svojih obveza podnositi izvješće davatelju koncesije
najmanje jedanput godišnje, te predlagati mjere.

Članak
9.

Povjerenstvo
je dužno pisanim putem, bez odlaganja, izvijestiti davatelja koncesije o
uočenim radnjama iz članka 30. i 69. Zakona, te drugim nepravilnostima.

Članak
10.

Kada
Povjerenstvo iz članka 7. ove Uredbe izvijesti davatelja koncesije, sukladno
članku 9. ove Uredbe, davatelj koncesije pozvat će ovlaštenika koncesije da se,
u roku od 30 dana od dana dostave poziva, ako u odluci i ugovoru o koncesiji
nije određen drugi rok, izjasni o razlozima zbog kojih mu se može oduzeti
koncesija, te uskladi svoje postupanje s ugovorom o koncesiji.

Ako ovlaštenik koncesije u
ostavljenom roku ne ukloni posljedice i uspostavi stanje kakvo odgovara
ugovornim odredbama i Zakonu, davatelj koncesije može oduzeti koncesiju.

Odluka o oduzimanju koncesije
mora biti u pisanom obliku i dostavljena ovlašteniku koncesije, te obavezno
mora sadržavati rok za napuštanje pomorskog dobra.

Rok za napuštanje pomorskog dobra ne može biti kraći
od 90 dana od dana stupanja na snagu odluke o oduzimanju koncesije.

3.
Pravni lijekovi

Članak 11.

U pogledu pravnih lijekova
protiv odluka o koncesiji na pomorskom dobru primjenjuju se odredbe Zakona o
općem upravnom postupku.

II.
POSTUPAK DAVANJA KONCESIJE NA POMORSKOM DOBRU U SVRHU GOSPODARSKOG KORIŠTENJA

1. Javno prikupljanje ponuda

Članak 12.

Inicijativu za pokretanje
postupka koncesije može dati svaka fizička ili pravna osoba.

Inicijativa se podnosi
Ministarstvu mora, turizma, prometa i razvitka, odnosno upravnom tijelu u
županiji, ovisno o nadležnosti određenoj člankom 20. Zakona (u daljnjem tekstu:
tijelo nadležno za provođenje postupka).

Pismo inicijative treba
sadržavati podatke o području pomorskog dobra i namjeni koncesije.

Članak 13.

Kada nadležno tijelo za
provođenje postupka koncesije zaprimi pismo inicijative, dužno je u roku od 30
dana provjeriti:

a) da li je područje određeno i
upisano kao pomorsko dobro;

b) usklađenost inicijative s
dokumentima prostornog ure­đenja.

Tijelo nadležno za provođenje
postupka koncesije dužno je, u daljnjem roku od 8 dana, izvijestiti
podnositelja inicijative o nemogućnosti pokretanja postupka koncesije uz
obrazloženje ili izraditi prijedlog odluke o javnom prikupljanju ponuda i
dostaviti je zajedno s natječajnom dokumentacijom davatelju koncesije.

Po izradi prijedloga odluke o javnom prikupljanju
ponuda, tijelo nadležno za provođenje postupka koncesije, dužno je obavijestiti
grad/općinu na čijem području se pokreće postupak davanja u koncesiju pomorskog
dobra o prijedlogu odluke.

Članak 14.

Davatelj koncesije odlučuje o pokretanju postupka
davanja koncesije donošenjem odluke o javnom prikupljanju ponuda.

Odluka o javnom prikupljanju
ponuda osim elemenata odre­đenih člankom 18. Zakona o pomorskom dobru i morskim
lukama mora sadržavati kriterije temeljem kojih će se izvršiti odabir
najpovoljnije ponude.

Kriteriji za odabir
najpovoljnije ponude određeni su člankom 21. ove Uredbe.

Članak 15.

Po objavljenom javnom
prikupljanju ponuda davatelj koncesije ima pravo neprihvaćanja svih pristiglih
ponuda.

Pravo iz stavka 1. ovoga članka
mora se izričito navesti u odluci o javnom prikupljanju ponuda.

2. Kriteriji za
određivanje visine koncesijske naknade

Članak 16.

Početni iznos naknade za
koncesiju utvrđuje se po sljedećim kriterijima:

ZA KONCESIJE NA POMORSKOM DOBRU:

A.1. Turističko-ugostiteljska
djelatnost

A.2.
Ostale gospodarske djelatnosti (marikultura, uzgoj mlađi, prerada ribe,
benzinske stanice i sl.)

A.1.Turističko-ugostiteljska
djelatnost (plaže, ugostiteljski objekti i sl.)

A.1.1. Početni iznos stalnog dijela koncesijske
naknade izračunava se prema zauzetim metrima kvadratnim, a prema sljedećim
kriterijima:

if !supportLineBreakNewLine
endif

|  |  |  |
| --- | --- | --- |
| KRITERIJ 1 – k1 | | |
| Redni  broj | Broj noćenja turista u   prošloj  godini u mjestu   ili najbližem mjestu  pla    za koju se traži koncesija | Broj  bodova |
| 1. | više od 200.001 noćenja turista | 50 |
| 2. | od 100.001 do 200.000 noćenja turista | 30 |
| 3. | od 50.001 do 100.000 noćenja turista | 15 |
| 4. | do 50.000 noćenja turista | 5 |

Izvor podataka o broju noćenja: Državni zavod za
statistiku

if !supportEmptyParas endif

|  |  |  |
| --- | --- | --- |
| KRITERIJ 2 – k2 | | |
| Redni | Opremljenost plaže, | Broj |
| broj | ugostiteljskog objekta | bodova |
| 1. | potpuno uređena lokacija predmeta konce- | if !supportEmptyParas endif |
| if !supportEmptyParas endif | sije po prijašnjoj koncesiji (plava zastava) | 60 |
| 2. | djelomično uređena lokacija predmeta | if !supportEmptyParas endif |
| if !supportEmptyParas endif | koncesije (blizina struje, vode, pristupne | if !supportEmptyParas endif |
| if !supportEmptyParas endif | ceste i itd.) | 35 |
| 3. | potpuno neuređena lokacija predmeta | if !supportEmptyParas endif |
| if !supportEmptyParas endif | koncesije | 5 |

Najniži koeficijent cijene m2
iznosi 0,10 kn (za sve lokacije na kopnu i za II. skupinu otoka).

Najniži koeficijent cijene m2
za I. skupinu otoka umanjuje se za 20% i iznosi 0,08 kn.

Najniži koeficijent cijene m2
za III. skupinu otoka umanjuje se za 35% i iznosi 0,06 kn.

Formula za izračun početne
cijene stalnog dijela koncesijske naknade glasi:

(k1 + k2)
x koeficijent cijene m2 = početna cijena za m˛

*Legenda:*

*I. skupina otoka i II.
skupina otoka određene su Zakonom o otocima*

*III. skupina otoka su svi
nenastanjeni otoci.*

Za ugostiteljske objekte za koje
se traži samostalna koncesija formula izračuna cijene stalnog dijela
koncesijske naknade za metar kvadratni glasi:

(k1 + k2)
x koeficijent cijene m2, a prema navedenoj klasifikaciji uvećava se
za 50 %.

A.1.2. Promjenjivi dio
koncesijske naknade

Početni iznos promjenjivog
dijela koncesijske naknade iznosi 1,5 % prihoda ponuditelja.

A.2.
Ostale gospodarske djelatnosti

A.2.1.
Stalni dio koncesijske naknade

Početni
iznos stalnog dijela koncesijske naknade iznosi:

a)
60% cijene zakupa m˛ najbliže javne površine prve zone u godini u kojoj se
traži koncesija i to za sve lokacije na kopnu i za II. skupinu otoka.

b)
Za I. skupinu otoka početni iznos stalnog dijela koncesijske naknade iznosi 48%
cijene zakupa m˛ najbliže javne površine prve zone u godini u kojoj se traži
koncesija.

A.2.2. Promjenjivi dio
koncesijske naknade

Početni iznos promjenjivog
dijela koncesijske naknade iznosi 1,5 % prihoda ponuditelja.

B. ZA KONCESIJE LUKA POSEBNE
NAMJENE:

1 Luke nautičkog turizma

2 Industrijske luke

3 Brodogradilišne luke

4 Sportske luke

5 Ribarske luke

B.1. Luke nautičkog turizma
dijele se u dvije skupine i to:

1. Sidrišta i privezišta

2. Marine

B.1.1.
Stalni dio koncesijske naknade izračunava se prema zauzetim metrima kvadratnim,
a prema sljedećim početnim cijenama:

|  |  |  |  |  |
| --- | --- | --- | --- | --- |
| LUKE  NAUTIČKOG  TURIZMA | | početni iznos | početni iznos | početni iznos |
| u kn/m2 za | u kn/m2 za | u kn/m2 za |
| kopno i za II | kopno i za I | kopno i za III |
| skupinu otoka | skupinu otoka | skupinu otoka |
| 1. | Sidrišta i privezišta | 5 kn/m2 | 4 kn/m2 | 6 kn/m2 |
| 2. | Marine | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | 2.1.Postojeće i iz- | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | građene marine | 10 kn/m2 | 8 kn/m2 | if !supportEmptyParas endif |
| if !supportEmptyParas endif | 2.2.Neizgrađene | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | marine (nove) | 2 kn/m2 | 1,6 kn/m2 | if !supportEmptyParas endif |

*Legenda*

*I.
skupina otoka i II. skupina otoka određene su Zakonom o otocima*

*III.
skupina otoka su svi nenastanjeni otoci*

B.1.2. Promjenjivi dio
koncesijske naknade

Početni
iznos promjenjivog dijela koncesijske naknade obračunava se u postotku od
prihoda ponuditelja, a prema slje­dećim kriterijima:

|  |  |  |
| --- | --- | --- |
| LUKE  NAUTIČKOG TURIZMA | | početni iznos u % od  prihoda ponuditelja |
| 1. Sidrišta, privezišta | | 2% |
| 2. Marine | | if !supportEmptyParas endif |
| if !supportEmptyParas endif | 2.1. Postojeće i izgrađene marine | 4 % |
| if !supportEmptyParas endif | 2.2. Neizgrađene marine (nove) | 2 % |

if !supportEmptyParas endif

B.2. Industrijske luke

B.2.1. Stalni dio koncesijske
naknade

Početni
iznos stalnog dijela koncesijske naknade izračunava se prema zauzetim m˛, a
prema sljedećim početnim cijenama:

|  |  |
| --- | --- |
| Industrijske luke | if !supportEmptyParas endif |
| 1. Postojeće i izgrađene industrijske luke | 4 kn/m2 |
| 2. Neizgrađene industrijske luke (nove) | 2 kn/m2 |

B.2.2.
Promjenjivi dio koncesijske naknade

Početni
iznos za licitaciju promjenjivog dijela koncesijske naknade iznosi 2 % prihoda
ponuditelja.

B.3.
Brodogradilišne luke

B.3.1.
Stalni dio koncesijske naknade

Početni
iznos stalnog dijela koncesijske naknade izračunava se prema zauzetim m˛, a
prema sljedećim početnim cijenama:

|  |  |
| --- | --- |
| Brodogradilišne luke | if !supportEmptyParas endif |
| 1. Postojeće i izgrađene brodogradilišne luke | 3 kn/m2 |
| 2. Neizgrađene brodogradilišne luke (nove) | 1 kn/m2 |

B.3.2.
Promjenjivi dio koncesijske naknade

Početni
iznos promjenjivog dijela koncesijske naknade iznosi 1% prihoda ponuditelja.

B.4.
Sportske luke

B.4.1. Stalni dio koncesijske naknade

|  |  |  |
| --- | --- | --- |
| if !supportEmptyParas endif | početni iznos u | početni iznos u |
| SPORTSKE LUKE | kn/m2za kopno i | kn/m2 za kopno i |
| if !supportEmptyParas endif | za II. skupinu otoka | za I. skupinu otoka |
| if !supportEmptyParas endif | 0,6 kn | 0,48 kn |

if !supportEmptyParas endif

B.4.2. Promjenjivi dio
koncesijske naknade

Početni iznos promjenjivog
dijela koncesijske naknade iznosi 20% od ukupnog iznosa svih ubranih godišnjih
članarina.

B.6.Ribarske luke

B.6.1.
Stalni dio koncesijske naknade

|  |  |  |
| --- | --- | --- |
| if !supportEmptyParas endif | početni iznos u | početni iznos u |
| RIBARSKE LUKE | kn/m2 za kopno i | kn/m2 za kopno i |
| if !supportEmptyParas endif | za II. skupinu otoka | za I. skupinu otoka |
| if !supportEmptyParas endif | 0,30 kn | 0,20 kn |

B.6.2. Promjenjivi dio
koncesijske naknade

Početni iznos promjenjivog
dijela koncesijske naknade iznosi 1 % prihoda ponuditelja.

Članak 17.

Iznimno, davatelj koncesije
može, ako to gospodarski razlozi opravdavaju izmijeniti početne iznose naknade
za koncesiju.

Sadržaj ponude

Članak 18.

Ponuda na javno prikupljanje
ponuda obavezno sadrži:

1. dokaze o sposobnosti
ponuditelja:

– izvadak iz sudskog registra
trgovačkog suda ili obrtnica s upisanom djelatnošću za koju se traži koncesija;

– račun prihoda i gubitka za
prošlu godinu (osim za novosnovana društva i obrte);

–
podatke o bonitetu i solventnosti (BON 1 i BON 2, osim za novoosnovana društva
i obrte);

–
izjavu da li je ponuditelj ispunio sve obveze iz drugih koncesija ako ih ima
ili je imao;

–
izjavu da li je ponuditelju do sada oduzeta koncesija sukladno članku 30.
Zakona;

2.
ponuđeni iznos stalnog i postotak promjenjivog dijela koncesijske naknade;

3.
studiju gospodarske opravdanosti, koja sadrži:

–
postojeće stanje lokacije za koju se traži koncesija;

–
plan investicija detaljno razrađen za cjelokupno vrijeme trajanja koncesije;

–
iznos planirane investicije u zaštitu okoliša;

–
iznos planirane ukupne investicije;

–
izvore financiranja investicija (vlastiti izvori, krediti);

–
procjenu rentabilnosti projekta (prihodi - rashodi);

–
izjavu ponuditelja o tehničkoj i kadrovskoj opremljenosti i organizacijskim
sposobnostima za ostvarenje koncesije;

–
pismo namjere izdavatelja jamstva (banke) o davanju jam­stva ponuditelju za
dobro izvršenje obveza glede investicija, prema planu investicija iz studije
gospodarske opravdanosti ponuditelja, na iznos 15% planirane investicijske
vrijednosti, s rokom važenja 6 mjeseci po završetku planiranog investicijskog
ciklusa. Garancija mora biti bezuvjetna, »bez prigovora« i naplativa na prvi
poziv;

4.
idejno rješenje prema lokacijskoj dozvoli, odnosno detaljnom planu i studiji
gospodarske opravdanosti;

5.
prijedlog o vrsti i opsegu namjere gospodarskog korištenja pomorskog dobra.

Osim obaveznog sadržaja ponude
iz stavka 1. ovog članka, ponuditelj je dužan ponudi priložiti i druge podatke
sukladno objavljenim uvjetima iz javnog prikupljanja ponuda.

3. Postupak ocjene ponuda

Članak 19.

Tijelo iz članka 12. stavka 2.
ove Uredbe, prilikom otvaranja pristiglih ponuda vodi zapisnik, koji zajedno s
ponudama dostav­lja nadležnom stručnom tijelu za ocjenu ponuda.

Članak 20.

Predsjednik stručnog tijela za
ocjenu ponuda dužan je, u roku od najduže 15 dana, sazvati stručno tijelo za
ocjenu koncesija.

Stručno tijelo za ocjenu ponuda
donosi nalaz i mišljenje.

Nalaz se sastoji od navođenja
svih pristiglih ponuda, te ocjene ponuda, sukladno članku 21. ove Uredbe.

Mišljenje se sastoji od prijedloga
najpovoljnije ponude s obrazloženjem.

Članak 21.

A. Koncesije na pomorskom dobru:

Ocjenjivanje
ponuda za sve koncesije na pomorskom dobru, obavlja se prema zadanim
kriterijima:

–  ponuđena
visina stalnog dijela koncesijske
naknade                                                                                                  20%

–  ponuđena
visina promjenjivog dijela koncesijske
naknade                                                                                                  20%

–  ponuđeni iznos
ukupnog investicijskog ulaganja
prema studiji gospodarske opravdanosti                                                   40%

–  broj
planiranih radnih mjesta
                                         15%

–  iznos
investicije u zaštitu okoliša
(u okviru ukupnih investicija)                                                                    5%

if !supportEmptyParas endif

Formule i način izračuna:

if !supportEmptyParas endif

                                    20% X
ponuđeni iznos stalnog dijela koncesijske naknade

a) Koef. stal. konc. = –––––––––––––––––––––––––––––––––––––––––––––––––––––

                                    najviši
ponuđeni iznos stal. konc. naknade

                                           20% X ponuđeni iznos promjenjivog
dijela koncesijske naknade

b) Koef. promjenj. konc. = ––––––––––––––––––––––––––––––––––––––––––––––––––

                                           najviši ponuđeni iznos
promjenjivog dijela koncesijske naknade

                                                40% X
ponuđeni iznos ukupne investicije

c) Koef. ukupne investicije = –––––––––––––––––––––––––––––––––––––

                                                      najviši ponuđeni iznos
investicije

                                                 15% X ponuđeni broj radnih
mjesta

d) Koef. novih radnih mjesta = ––––––––––––––––––––––––––––––––––

                                                 najviši
ponuđeni broj radnih
mjesta

                                                            5% X
ponuđeni iznos investicije u zaštiti okoliša

e) Koef. investicije u zaštiti okoliša = –––––––––––––––––––––––––––––––––––––––––––––

                                                            najviši
ponuđeni iznos  investic. u zaštiti
okoliša

if !supportEmptyParas endif

Iznimno
za ugostiteljske objekte za koje je potrebna samostalna koncesija primjenjuju
se sljedeći kriteriji:

–
ponuđena visina stalnog dijela koncesijske naknade                                  45%

– ponuđena visina promjenjivog dijela koncesijske
naknade                                                                                                   35%

– ponuđeni iznos ukupnog investicijskog ulaganja
prema studiji gospodarske opravdanosti                                                   20%

if !supportEmptyParas endif

Formule i način izračuna:

if !supportEmptyParas endif

                                45% X ponuđeni iznos stalnog
dijela koncesijske naknade

Koef. stalne konc. = –––––––––––––––––––––––––––––––––––––––––––––––––

                                    najviši ponuđeni iznos stal. konc.
naknade

if !supportEmptyParas endif

                                         35% X ponuđeni iznos promjenjivog
dijela koncesijske naknade

Koef. promjenj. konc. = –––––––––––––––––––––––––––––––––––––––––––––––––––––––

                                        najviši ponuđeni iznos
promjenjivog dijela koncesijske naknade

if !supportEmptyParas endif

                                           20% X ponuđeni iznos ukupne
investicije

Koef. ukupne investicije =  ––––––––––––––––––––––––––––––––

                                            najviši ponuđeni iznos
investicije

B. Koncesije za luke posebne
namjene

Ocjenjivanje ponuda za sve luke
posebne namjene osim sportskih i ribarskih luka obavlja se prema točki A. (a,
b, c, d, e) ovoga članka.

Ocjenjivanje ponuda za sportske
i ribarske luke obavlja se prema sljedećim kriterijima i formulama izračuna:

–  ponuđena
visina stalnog dijela koncesijske naknade                                  25%

–  ponuđena
visina promjenjivog dijela koncesijske naknade                        25%

–  ponuđeni iznos
ukupnog investicijskog ulaganja
prema studiji gospodarske opravdanosti                                                   20%

–  iznos
investicije u zaštitu okoliša
(u okviru ukupnih investicija)                                                                    30%

if !supportEmptyParas endif

Formule i način izračuna:

if !supportEmptyParas endif

                                    25% X
ponuđeni iznos stalnog dijela koncesijske naknade

Koef. stalne konc. = ––––––––––––––––––––––––––––––––––––––––––––––––––

                                     najviši ponuđeni iznos stal. konc.
naknade

     25% X ponuđeni iznos promjenjivog
dijela koncesijske naknade

Koef. promjenj.
konc. = ––––––––––––––––––––––––––––––––––––––––––––––––––

                                          najviši ponuđeni iznos
promjenjivog dijela koncesijske naknade

if !supportEmptyParas endif

                                            20% X ponuđeni iznos ukupne
investicije

Koef. ukupne investicije = –––––––––––––––––––––––––––––––––

                                              najviši ponuđeni iznos investicije

                                                       30% X ponuđeni iznos investicije u
zaštiti okoliša

Koef.
investicije u zaštiti okoliša = –––––––––––––––––––––––––––––––––––––––––

                                                        najviši ponuđeni iznos  investic. u zaštiti okoliša

Članak 22.

Prilikom ocjenjivanja ponuda za
donošenje koncesija na otocima i područjima koja se u smislu Zakona o otocima
smatraju otocima, prednost se u slučaju istih ponuda daje podnositelju ponude
čije je sjedište odnosno prebivalište na otoku.

Članak 23.

Predsjednik stručnog tijela
dostavlja nalaz i mišljenje tijelu iz članka 12. stavka 2. ove Uredbe, u roku
od 8 dana, od dana održanog sastanka stručnog tijela za ocjenu ponuda.

Tijelo, iz stavka 1. ovoga
članka, dužno je u daljnjem roku od 8 dana izraditi prijedlog odluke o
koncesiji i dostaviti ga davatelju koncesije.

if !supportEmptyParas endif

III.  POSTUPAK DAVANJA KONCESIJE NA POMORSKOM
DOBRU ZA POSEBNU UPOTREBU

Članak 24.

Davatelj koncesije za posebnu
upotrebu pomorskog dobra, na rok do 99 godina, za objekte državnog značaja, je
Vlada Republike Hrvatske, a prethodni postupak provodi Ministarstvo mora,
turizma, prometa i razvitka. Davatelj koncesije za posebnu upotrebu pomorskog
dobra za objekte županijskog značaja, na rok do 20 godina, je županijsko
poglavarstvo, a prethodni postupak provodi nadležno upravno tijelo u županiji.
Davatelj koncesije za posebnu upotrebu pomorskog dobra za objekte lokalnog
značaja, na rok do 20 godina, je općinsko ili gradsko vijeće, a prethodni
postupak provodi nadležno tijelo u općini/gradu.

Davatelj koncesije za posebnu
upotrebu pomorskog dobra, u svrhu gradnje nove rive do najviše 12 metara
četvornih pristupne površine za privez brodica ili za već postojeće rive iz
članka 118. stavak 10. Zakona, a koja se daje fizičkoj osobi i kojom se ne
ograničava opća upotreba i ne služi za obavljanje gospodarske djelatnosti, a
koja ovlašteniku koncesije daje prvenstveno pravo priveza, je općinsko ili
gradsko vijeće.

Pod pojmom riva podrazumijeva se
pomorski objekat isključivo namijenjen za privez brodice i opremljen opremom za
privez.

Članak 25.

Koncesija za posebnu upotrebu
daje se na temelju pisanog zahtjeva koji se podnosi nadležnom tijelu za
provođenje postupka koncesije, iz članka 24. ove Uredbe.

Članak 26.

Zahtjev iz članka 25. ove Uredbe
mora sadržavati:

– ime, prezime i prebivalište,
odnosno naziv i sjedište podnositelja zahtjeva;

– idejno rješenje i/ili izjavu o
namjeni upotrebe pomorskog dobra;

– očitovanje nadležnog tijela za
prostorno uređenje o značaju objekta za koji se traži posebna upotreba i
očitovanje o usklađenosti idejnog rješenja s prostorno-planskom dokumentacijom;

– dokaz o registraciji, ukoliko
podnositelj zahtjeva nije fizička osoba.

Članak 27.

Kada nadležno tijelo za
provođenje postupka koncesije zaprimi pisani zahtjev, iz članka 26. ove Uredbe,
dužno je u roku od 30 dana provjeriti da li je područje određeno i upisano kao
pomorsko dobro.

Tijelo
nadležno za provođenje postupka koncesije dužno je, u daljnjem roku od 8 dana,
izvijestiti podnositelja zahtjeva o ne­mo­gućnosti davanja koncesije za posebnu
upotrebu uz obrazloženje ili ovlastiti podnositelja zahtjeva da podnese zahtjev
za izdavanjem lokacijske dozvole ili pokrene postupak izrade detaljnog plana.
Nakon ishođenja lokacijske dozvole ili izrade detaljnog plana nadležno tijelo
za provođenje postupka koncesije izradit će prijedlog odluke o dodjeli
koncesije i dostaviti je davatelju koncesije.

Članak
28.

Iznimno,
prilikom podnošenja zahtjeva za ishođenje koncesije za posebnu upotrebu, iz
članka 24. stavka 2. ove Uredbe, zahtjev mora sadržavati ime, prezime i
prebivalište podnositelja zahtjeva, suglasnost lučke kapetanije na dostavljeni
idejni projekt koja se daje s naslova sigurnosti plovidbe i očitovanje o uskla­đenosti
idejnog rješenja s prostorno-planskom dokumentacijom;

Ukoliko je zahtjev iz stavka 1.
ovog članka potpun i suglasnost lučke kapetanije pozitivna, tijelo nadležno za
provođenje postupka koncesija, u roku od 15 dana od dana zaprimanja zahtjeva,
izraditi će prijedlog odluke o koncesiji za posebnu upotrebu i dostaviti ga
davatelju koncesije na donošenje.

Članak 29.

Kada se koncesija za posebnu
upotrebu daje u svrhu gradnje na pomorskom dobru, odluka o koncesiji mora sadržavati
rok u kojem je ovlaštenik koncesije dužan ishoditi građevinsku dozvolu, ukoliko
je ista potrebna po posebnim propisima.

Ukoliko
ovlaštenik koncesije u zadanom roku ne ishodi građevinsku dozvolu, odluka o
koncesiji prestaje važiti.

Članak 30.

Kada se ispune uvjeti iz odluke
o koncesiji pomorskog dobra za posebnu upotrebu, sklapa se ugovor o koncesiji.

IV. KONCESIJE U LUKAMA
OTVORENIM ZA JAVNI PROMET

1. Javno prikupljanje ponuda

Članak 31.

Odluku o javnom prikupljanju
ponuda za koncesije u svrhu obavljanja lučkih djelatnosti i ostalih
gospodarskih djelatnosti, koje zahtijevaju korištenje postojećih i/ili
izgradnju novih gra­đevina i drugih objekata podgradnje i nadgradnje na lučkom
području, donosi upravno vijeće davatelja koncesije.

Odluka
o javnom prikupljanju ponuda za koncesije sadrži, osim elemenata iz članka 18.
stavka 2. Zakona i posebne elemente koje utvrdi davatelj koncesije obzirom na
specifičnost djelatnosti, kao i kriterije temeljem kojih će se izvršiti odabir
najpovoljnije ponude/ponuda.

Odluka
o javnom prikupljanju ponuda za koncesije se mora temeljiti na razvojnim
planovima davatelja koncesije, potrebama odvijanja tehničko-tehnoloških procesa
u luci, pokazateljima kretanja lučkog prometa, iskazanim potrebama korisnika
luke.

Odluka
o javnom prikupljanju ponuda za koncesije se može donijeti i nakon inicijative
upućene davatelju koncesije koju je pisanim putem iskazala pravna ili fizička
osoba registrirana za obavljanje obrta.

Davatelj
koncesije nije dužan obrazložiti neprihvaćanje inicijative za pokretanje
postupka javnog prikupljanja ponuda.

Članak
32.

Po
objavljenom javnom prikupljanju ponuda davatelj koncesije ima pravo
neprihvaćanja svih pristiglih ponuda ukoliko ne odgovaraju u cijelosti uvjetima
natječaja.

Pravo
iz stavka 1. ovoga članka, mora se izričito navesti u odluci o javnom
prikupljanju ponuda.

Članak
33.

Podnositelj
ponude mora zadovoljavati uvjete, iz članka 17. stavka 3. Zakona.

Ponuda
na javno prikupljanje ponuda osim Zakonom odre­đenih elemenata treba sadržavati
i posebne uvjete/dokaze koji su navedeni u objavi javnog prikupljanja ponuda.

Članak 34.

Postupak javnog prikupljanja
ponuda provodi posebno povjerenstvo davatelja koncesije koje se sastoji od tri
člana, a imenuje ga upravno vijeće na prijedlog ravnatelja, nakon donošenja
odluke o javnom prikupljanju ponuda.

Povjerenstvo iz stavka 1. ovoga
članka dužno je obaviti javno otvaranje ponuda po isteku roka za javno
prikupljanje ponuda.

O postupku javnog otvaranja
ponuda vodi se zapisnik.

Povjerenstvo iz stavka 1. ovoga
članka obavlja stručnu obradu i vrednovanje ponuda prema kriterijima, iz članka
35. ove Uredbe, o čemu sastavlja ocjenu s prijedlogom.

Zapisnik iz stavka 3. ovoga
članka, s ocjenom i prijedlogom o davanju koncesija/koncesije ili odbijanju
ponude/ponuda, povjerenstvo dostavlja ravnatelju davatelja koncesije, koji
predlaže upravnom vijeću odluku/odluke o javnom prikupljanju ponuda.

Ravnatelj u izradi svoga
prijedloga nije vezan ocjenom i prijedlogom povjerenstva.

Članak 35.

Povjerenstvo iz članka 34. ove
Uredbe prvo utvrđuje da li ponuda ispunjava zakonske uvjete.

Ocjena ponuda obavlja se prema
zadanim kriterijima, kako slijedi:

1. ponuđena
visina stalnog dijela koncesijske naknade                                      15%

2. ponuđena
visina promjenjivog dijela koncesijske
naknade                                                                                                      15%

3. ponuđeni iznos
ukupnog investicijskog ulaganja prema
studiji gospodarske opravdanosti koji obuhvaća i
tehničko-tehnološku opremljenost za izvršenje plana                                    40%

4. broj
planiranih radnih mjesta i stručnost radnika                                            10%

5. iskorištavanje
lučkih kapaciteta i utjecaj na rast
prometa u luci                                                                                             20%

Iznimno upravno vijeće davatelja
koncesije može odlučiti i o drugačijim ili dodatnim kriterijima i o načinu
ocjenjivanja istih prilikom donošenja odluke o javnom prikupljanju ponuda.

if !supportEmptyParas endif

Formule i način izračuna:

                                    15% X
ponuđeni iznos stalnog dijela koncesijske naknade

a) Koef. stal. konc. =  –––––––––––––––––––––––––––––––––––––––––––––––

                                        najviši ponuđeni iznos stal. konc.
naknade

if !supportEmptyParas endif

                                             15% X ponuđeni iznos promjenjivog dijela koncesijske
naknade

b) Koef. promjenj. konc. = –––––––––––––––––––––––––––––––––––––––––––––––––––

                                             najviši ponuđeni iznos
promjenjivog dijela koncesijske naknade

if !supportEmptyParas endif

                                                 40% X ponuđeni iznos ukupne investicije

c) Koef. ukupne investicije =  ––––––––––––––––––––––––––––––––

                                                   najviši ponuđeni iznos
investicije

if !supportEmptyParas endif

                                                10% X
ponuđeni broj radnih
mjesta

d) Koef. novih radnih mjesta = –––––––––––––––––––––––––––

                                                najviši
ponuđeni broj radnih
mjesta

if !supportEmptyParas endif

                                                      20% X ponuđeni iznos investicije u
zaštiti okoliša

e) Koef. iskorištenosti luč. kap. = ––––––––––––––––––––––––––––––––––––––––

                                                     najviši ponuđeni iznos
investic. u zaštiti okoliša

Članak 36.

Upravno vijeće davatelja
koncesije donosi odluku o davanju koncesije, u roku od 60 dana od dana
završetka javnog prikupljanja ponuda, a na odluku upravnog vijeća podnositelj
ponude može uložiti prigovor Ministarstvu mora, turizma, prometa i razvitka, u
roku od 8 dana od dana primitka odluke.

2. Osnovni
tehničko-tehnološki uvjeti i stručnost radnika

Članak 37.

Trgovačko društvo i/ili fizička
osoba registrirana za obav­ljanje obrta mora raspolagati potrebnim brojem
stručnih radnika i tehničkim sredstvima za obavljanje djelatnosti, i to:

–
za privez i odvez – određenim brojem privezivača, plovnim objektima s
osposobljenom posadom sukladno posebnim propisima;

–
za ukrcaj, iskrcaj i prekrcaj roba - određenim brojem lučko transportnih
radnika i rukovatelja tehničkih sredstava, te mehanizacijom i opremom u
funkciji prekrcaja, ovisno o vrsti tereta za koji se daje koncesija;

–
za skladištenje i prenošenje roba i drugih materijala – određenim brojem lučko
transportnih radnika, rukovatelja tehnič­kih sredstava i skladištara, te
mehanizacijom i opremom ovisno o vrsti tereta za koji se daje koncesija;

–
za ukrcaj i iskrcaj putnika – određenim brojem osposobljenih radnika;

–
za ostale gospodarske djelatnosti – određenim brojem stručnih radnika i
određenim brojem tehničkih sredstava, prema posebnim propisima.

3.
Kriteriji za određivanje početnog iznosa naknade za koncesiju

Članak 38.

Početni iznos naknade za
koncesiju određuje davatelj koncesije, uzimajući u obzir:

– vrstu djelatnosti te broj
dodijeljenih koncesija za istu vrstu djelatnosti;

– opseg i kvalitetu predviđenih
ulaganja i njihov utjecaj na razvoj luke;

– iskorištenost lučkih
kapaciteta;

– mjere ekološke zaštite.

Članak 39.

Naknada za koncesiju određuje se
u dva dijela, i to:

– stalni dio - plaća se s naslova
ukupnog broja metara četvornih lučkog područja;

– promjenjivi dio - plaća se
ovisno o obujmu djelatnosti, značaju te djelatnosti za tehničko-tehnološko
jedinstvo luke, te utjecaju na promet u luci.

Stalni dio naknade plaća se do 31.
siječnja za tekuću godinu, a promjenjivi prema odredbama ugovora o koncesiji.

4.
Zahtjev za davanje koncesije

Članak 40.

Pravna osoba ili fizička osoba
registrirana za obavljanje obrta podnosi davatelju koncesije zahtjev za davanje
koncesije u svrhu obavljanja lučkih djelatnosti i ostalih gospodarskih
djelatnosti koje ne zahtijevaju korištenje postojećih i/ili izgradnju novih
građevina i drugih objekata podgradnje i nadgradnje na lučkom području.

Ravnatelj davatelja koncesije u
roku 30 dana od dana zaprimanja zahtjeva pisanim putem obavještava podnositelja
zahtjeva o potrebi da zahtjev dopuni prilozima, iz članka 68. stavka 2. Zakona,
ukoliko nisu podneseni uz zahtjev ili su nepotpuni, te o roku u kojem je to
dužan učiniti.

Zahtjev će biti odbačen ukoliko
podnositelj zahtjeva ne dostavi tražene priloge ili ih dostavi izvan roka u
kojem je bio pozvan da to učini.

Članak
41.

O
zahtjevu odlučuje upravno vijeće davatelja koncesije odlukom u roku 60 dana od
dana zaprimanja zahtjeva.

Odluka
iz stavka 1. ovoga članka, mora se temeljiti na iskazanim potrebama korisnika
luke, potrebama odvijanja teh­ničko-t­ehnoloških procesa u luci, pokazateljima
prometa, razvojnim planovima i sl.

Članak
42.

Ravnatelj
davatelja koncesije može, ukoliko ocijeni da vrsta i značaj djelatnosti za
obavljanje koje je podnesen zahtjev iziskuju temeljitiju obradu, osnovati
povjerenstvo za ocjenu zahtjeva.

Povjerenstvo
je dužno, u roku 20 dana od dana zaprimanja zahtjeva, dostaviti ravnatelju
pisanu ocjenu s obrazloženim prijedlogom za davanje koncesije ili za odbijanje
zahtjeva.

Davatelj
koncesije i ovlaštenik koncesije su dužni zaključiti ugovor o koncesiji, u roku
8 dana od dana donošenja odluke, iz članka 41. ove Uredbe. Ako u tom roku
ovlaštenik koncesije ne pristupi potpisivanju ugovora smatra se da je odustao
od koncesije.

Članak
43.

Koncesijska
naknada za koncesije, iz članka 66. stavka 5. točaka 1. i 2. Zakona, određuje
se prema odluci o visini koncesijske naknade koju donosi upravno vijeće
davatelja koncesije, a ovisi o vrsti djelatnosti i potrebi korištenja
zajedničkih objekata na lučkom području.

Članak
44.

Stupanjem
na snagu ove Uredbe prestaje važiti Uredba o uvjetima za dodjelu koncesije za
obavljanje lučkih djelatnosti (»Narodne novine«, broj 52/96) i Uredba o
postupku dodjele koncesije i način određivanja granica za luke posebne namjene
(»Narodne novine«, broj 108/96).

Članak
45.

Ova
Ureda stupa na snagu osmoga dana od dana objave u »Narodnim novinama«.

Klasa: 934-01/04-01/03

Urbroj: 5030116-04-1

Zagreb, 18. veljače 2004.

Potpredsjednica Vlade
i ministrica obitelji, branitelja
i međugeneracijske solidarnosti
**Jadranka** **Kosor****, dipl****. iur****.,** v. r.

Uredba, NN 23/2004-665
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)